Vi sendte en twitter-DM med intervjuforespørsel til @MartinOdegaard1, og fikk overraskende nok positivt svar!

Hvordan er livet i Madrid?

– Bra.

Hvordan er Madrid som by i forhold til Drammen?

– Varmere. De første dagene gikk jeg rundt og lette etter en elv men de hadde ikke, da ble jeg nervøs, men nå har jeg akseptert at de ikke har elv.

Fortell hvordan det er å trene med verdens beste spillere. Noen historier?

– Nei, kommer ikke på noe der med en gang ass.

Hvordan blir det å spille A-lagskamp med Real Madrid? Det blir vel en drøm som går i oppfyllelse?

– Jeg håper ikke det, for jeg drømte faktisk at jeg spilte A-lagskamp, også skjøt Ronaldo drithardt rett mot krysset, men så fikk jeg ballen i solar plexum og mistet pustet HELT, og begynte å gråte. Så måtte Pappa bære meg av banen.

Du har over 14.000 følgere på twitter. Selv følger du bare én – Gaute Drevdal. Hvorfor det?

– Gidder ikke å følge masse folk bare for å være snill, følger heller de jeg har interesse av å lese tweetsene til.

Hva interesserer deg med tweetsene hans?

– Ingen kommentar.

Har du vært på Piscoteket? Hva synes du om den peruvianske mattrenden?

– Nei. Vet ikke, sikkert god hvis de liker den der.

Hvordan er maten i Spania?

– Syns den var vond i starten men nå liker jeg den. Bruker ketchup.

Har du lært deg noen spanske fraser?

– Jepp. Me llamo Martin, soy un jogador del futbol de Real Madrid.

– Eres un buen amigo, Christian de Wales.

– No, Ronaldo, no ahi.

Hvordan er forholdet mellom deg og Ronaldo etter episoden du tvitret om?

– Hva skal jeg si. Han er verdens beste spiller, men det er klart det er jo kulturforskjeller. Jeg er ymdyk mens han ikke er det. Men vi er kompiser. Han sitter på i pappa sin bil hjem fra trening noen ganger.

Hvilke vitser var det faren din fortalte?

– Husker ikke, men var mest ordspill. Også spurte han om vi husker det og det bandet. Ronaldo lo av vitsene til Pappa men jeg vet det bare var for å være hyggelig, han ble egentlig like flau som meg.

Hvordan går du frem for å spre ryktet om at du er elleve år?

– Sendte anonym felles mail til hele laget.

«Did u guys know Martin is not 16, he’s 11, so he’s even more talented than we thought.Amazing

Sendt fra min iPad Mini»

Pappa hjalp meg litt.

Har du klart å få til en trening med 4er-ball ennå? – Ja, jeg brukte anonym epost trikset der også. Jeg skrev til Ancelotti:»the players actually want to use a size 4 ball in next training, but nobody wants to ask. but they all want it, secretly.Sendt fra min iPad Mini»

Hva er det gøyeste du har gjort i Spania hittil?

– Treninger med A-laget og spille fifa.

Og det drøyeste?

– Brukte forstørrelsesglass til å sette fyr på en avis ved bassenget (ved hjelp av solen), men slukket den med en gang.

Hvor viktig er religion for deg?

– Tror ikke jeg vil gå inn på det. Men liker Gud.

Finnes det en grense for ytringsfrihet?

– Er ikke så interessert i å kommentere sånt. Men syns det burde være likt for alle.

Er du interessert i litteratur?

– Litt.

Hva er yndlingsboken din?

– Faktabok om månen.

Hva er yndlingsfilmen din?